钦定古今图书集成/明伦汇编/官常典/第649卷 > 程㸅
## 钦定古今图书集成/明伦汇编/官常典/第649卷 > 程㸅

按《明外史循吏传》：“㸅字文纯，南城人。正德十一年举
于乡，授景州学正，迁松江府教授，改盐城知县。县滨
海，民多冒灶户避徭役，核正之。旱蝗民饥，力行赈恤，
有冤狱论死者十九人，为之申雪。筑堤，捍决渠，建水
次仓，便转运，为民兴除利弊，务殚其力。稍迁上元知
县。县居都会，民庞政繁，权豪多掣其肘。㸅一意利，民”
无所挠。中贵以事至者，贪恣甚，㸅夫廪外，无他供具，
中贵怒，欲辱之。㸅抗陈民难，威焰为沮。民居近孝陵
者，以误杀苑中兽罪当死，㸅白之法官，得末减诸散
荒钱，平市直，酌公费，后人咸守为法。时霍韬官南京
尚书，有惠政，民为之谣曰：“礼部霍韬天有日，上元程
㸅月无云。”言其纤尘不蔽也。考满入都，携两苍头跨
驴而行。里正知其贫，赍八十金追赠。㸅笑曰：“好百姓，
忧父母饿死耶？”挥鞭径去。